Предавање на Сталном семинару АИНС

среда, 17. април 2019. године, 18 сати

Свечана сала Грађевинског факултета у Београду

Булевар краља Александра 73

Предавач:

Професор емеритус др Душан Старчевић, дипл. инг. ел. тех.

Редовни члан Академије инжењерских наука Србије

Тема предавања:

УТИЦАЈ РАЗВОЈА ИНФОРМАЦИОНИХ ТЕХНОЛОГИЈА НА ЗАНИМАЊА И САДРЖАЈЕ ВИСОКОШКОЛСКИХ ПРОГРАМА ИЗ ОБЛАСТИ РАЧУНАРСТВА

Апстракт:

Предавање је посвећено анализи утицаја промена у подручју информационих технологија на развој привреде и друштва. Описаће се основне одлике информационих технологија и начин њиховог дејства на савремену економију у процесу познатом као “дигитална трансформација друштва”. Осврнућемо се на утицај рачунарских компоненти и програма на еволуцију традиционалног значења термина производ и услуга, како бисмо разумели будуће процесе промена у друштву и припремили се за њих. Полазећи од постојећег стања, броја и профила запослених у области информационих технологија у САД-у, и увида у нове информационе технологије, даће се оцена њиховог утицаја на затечена и нова занимања. Имајући у виду кључне информационе технологије за које се очекује да обележе следећу деценију, навешће се и задаци академских установа у одговору на технолошке изазове у домену рачунарства. Презентоваће се *de facto* стандарди које треба имати у виду приликом специфицирања нових наставних планова и програма рада.